**Ciorclán 0042/2022**

**Chuig: Údaráis Bhainistíochta Bunscoileanna Aitheanta**

**Ag Dul ó Neart go Neart - Comhaontú Nua Seirbhíse Poiblí 2021-2022**

**An Ciste Margála Earnála a Chur i bhFeidhm san Earnáil Phríomhúil**

**Cúlra**

1. Is mian leis an Aire Oideachais Údaráis Bhainistíochta agus Múinteoirí Bunscoileanna a chur ar an eolas faoi athruithe ón gCiste Margála Earnála.
2. Ag Dul ó Neart go Neart - Comhaontú Nua Seirbhíse Poiblí 2021-2022 atá curtha ar fáil ar mhaithe le méadú atá mar an gcéanna le 1% ar bhunthuarastail bhliantúlaithe le húsáid mar Chiste Margála Earnála nó mar mhéadú ar phá ginearálta a bheidh i bhfeidhm ón 1 Feabhra 2022.
3. Roghnaigh Cumann Múinteoirí Éireann an Ciste Margála Earnála a úsáid chun roinnt éileamh gan íoc nó gradaim a réiteach laistigh de théarmaí an Chiste agus laistigh de theorainn cistithe an Státchiste atá i bhfeidhm.
4. [Ciorclán 0017/2022](https://www.gov.ie/en/circular/be20f-implementation-of-sectoral-bargaining-with-effect-from-01-february-2022/), a eisíodh i Márta 2022, leag sé amach na torthaí comhaontaithe le Cumann Múinteoirí Éireann maidir le formhór na n-éileamh a bhí á réiteach faoin Margála Earnála don earnáil phríomhúil.
5. Leagann an ciorclán amach an t-athrú deireadh don iarmhéid atá fágtha sa Chiste Margála Earnála don earnáil phríomhúil.

**Athruithe deiridh le cur i bhfeidhm faoin gCiste Margála Earnála**

1. Úsáidfear an ciste a bheidh fágtha chun poist fhreagrachta (POR) a mhéadú i mbunscoileanna agus scoileanna speisialta faoi 1,450 post.
2. Cuimsítear dáileadh na bpost freagrachta breise seo i [gCiorclán 0043/2022](https://www.gov.ie/ga/ciorclan/87fa2-allocation-of-assistant-principal-posts-20222023/) Leithdháileadh Post Príomhoide Cúnta 2022/2023 a eisíodh ar 22ú Meitheamh 2022.
3. Déanfar ceapacháin ar phoist fhreagrachta de réir Chaibidil 3 den [Ciorclán 0044/2019](https://www.gov.ie/en/circular/cefd68-recruitmentpromotion-and-leadership-for-registered-teachers-in-recog/)
4. Chuir an ciorclán seo an próiseas Margála Earnála i gcrích faoi Ag Dul ó Neart go Neart don earnáil phríomhúil.

**Scaipeadh agus Ceisteanna**

1. Cinntigh go gcuirtear cóipeanna den Chiorclán seo ar fáil do gach ball den Bhord Bainistíochta/den Bhord Oideachais agus Oiliúna agus go ndírítear aird múinteoirí uile lena mbaineann atá fostaithe agat ar an méid atá ann agus iad siúd atá ar chead neamhláithreachta san áireamh.
2. Is féidir an ciorclán seo a rochtain ar shuíomh gréasáin na Roinne faoi <https://www.gov.ie/ga/ciorclain/>
3. Ba cheart ceisteanna maidir leis an gCiorclán seo a sheoladh le ríomhphost chuigCaidreamh Foirne Seachtrach: [esr@education.gov.ie](mailto:esr@education.gov.ie)

1. Ba cheart aon cheist maidir leis an sceideal POR athbhreithnithe a chur faoi bhráid Rannóg Leithdháilte na Roinne: [primaryallocations@education.gov.ie](mailto:primaryallocations@education.gov.ie)

Mark Bohan

Caidreamh Foirne Seachtrach

22 Meitheamh 2022